Η προσβασιμότητα στο σύστημα υγείας και κοινωνικής φροντίδας των ατόμων με εξάρτηση από ψυχοδραστικές ουσίες σε συνθήκες αστεγίας στην περιοχή της Αθήνας
Creators: name: Πετροπούλου, Ζωή Αναστασίου
Publisher: name: Aristotle University of Thessaloniki
Year: 2023
Subjects: Προσβασιμότητα
Αστεγία
Εξάρτηση
Υπηρεσίες υγείας
Κοινωνική φροντίδα
Accessibility
Homelessness
Addiction
Healthcare services
Social care

description: Η παρούσα μελέτη διερευνά την προσβασιμότητα στο σύστημα υγείας και κοινωνικής φροντίδας των ατόμων με εξάρτηση από ψυχοδραστικές ουσίες σε συνθήκες αστεγίας στην περιοχή της Αθήνας. Στοχεύει στην εις βάθος διερεύνηση της προσβασιμότητας μέσα από τις αντιλήψεις των ατόμων για τις παρεχόμενες υπηρεσίες του συστήματος υγείας και κοινωνικής φροντίδας, στην καταγραφή των ενδεχόμενων δυσκολιών που αντιμετωπίζουν και στη διατύπωση προτάσεων για την εφαρμογή πρακτικών και πολιτικών που αυξάνουν την πρόσβασή τους στο σύστημα υγείας και κοινωνικής φροντίδας. Διερευνώνται οι αντιλήψεις, τα κίνητρα και οι προσδοκίες των ατόμων για τις υπηρεσίες και τις κοινωνικές παροχές, καθώς και οι προγενέστερες εμπειρίες τους με το σύστημα υγείας και κοινωνικής φροντίδας. Τέλος, διατυπώνονται από τους ίδιους προτάσεις για τη βελτίωση των παρεχόμενων υπηρεσιών. Η εμπειρία της προσβασιμότητας μελετήθηκε σε πέντε ερευνητικά πεδία, τα οποία περιλαμβάνουν τις υπηρεσίες σίτισης και στέγασης, τις υπηρεσίες υγείας, τα προγράμματα απεξάρτησης, τις δυνατότητες οικονομικής και νομικής υποστήριξης καθώς και τις δυνατότητες εκπαίδευσης και επαγγελματικής αποκατάστασης. Για τη μελέτη των παραπάνω αξιοποιήθηκε η ποιοτική μεθοδολογία. Η επεξεργασία και ανάλυση του εμπειρικού υλικού έγινε σύμφωνα με την ανάλυση περιεχομένου. Πραγματοποιήθηκαν δώδεκα εις βάθος ημιδομημένες συνεντεύξεις σε άτομα με εμπειρία εξάρτησης από ψυχοδραστικές ουσίες που έχουν βρεθεί σε συνθήκες αστεγίας, εκ των οποίων οι 6 είχαν διακόψει τη χρήση τουλάχιστον τους τελευταίους έξι μήνες, ενώ οι υπόλοιποι 6 ήταν ενεργοί χρήστες ψυχοδραστικών ουσιών. Βασικά ευρήματα της έρευνας ήταν τα χαμηλά ποιοτικά χαρακτηριστικά των παρεχόμενων υπηρεσιών, συμπεριλαμβανομένων της έλλειψης συνεχούς και ολιστικής φροντίδας, των συμπεριφορών διακρίσεων και της περιορισμένης δυνατότητας διασύνδεσης των υπηρεσιών. Σημαντική έλλειψη κοινωνικής φροντίδας καταγράφηκε κυρίως στους τομείς οικονομικής στήριξης και επαγγελματικής αποκατάστασης.
description: This study explores accessibility to the health and social care system for individuals dependent on psychoactive substances and living under conditions of homelessness in Athens. It aims at the in-depth investigation of accessibility through the perceptions of individuals regarding the offered services provided by the health and social care system, the transcription of possible difficulties they encountered and the formulation of propositions for the application of practices and policies that increase and improve their accessibility with respect to the social and health care system. A probe is conducted regarding the perceptions, motives and expectations of individuals concerning services and social provisions, as well as their previous experiences with the social and health care system. Lastly, the individuals themselves provide proposals as to how said offered services could be improved. The experience of accessibility was studied in five research sections, which include alimentation and housing services, health care services, drug rehabilitation programs, access financial and legal support and in addition the possibility of education/training and employment opportunities. To the purpose of studying all mentioned above, the qualitative research method was utilized. The processing and analysis of the empirical content was conducted according to the content analysis method. The interviews carried out were twelve, in-depth and semistructured and the interviewees were individuals with experience of dependency on psychoactive substances that have also experienced conditions of homelessness, of which 6 had seized using substances for the previous six months minimum, and the latter 6 were in active addiction to psychoactive substances. The main findings of the present research were the low-quality characteristics of the provided services, including the lack of continuous and holistic care, the discriminatory conduct and the limited ability of interconnection between services. Significant lack of social care was noted with respect to sectors of financial support and vocational rehabilitation services.